smcproject/ml-wiki-sentences huggingface dataset:
അനുപല്ലവി വാന നീട മുനുഗ മുനുഗ ലോനി വഞ്ചന ദ്രോഹമനു കര പോനാ ചതിയും വഞ്ചനയും കൊണ്ട് മനസിനുണ്ടായ കറ എത്രതവണ മഴവെള്ളത്തിൽ കഴുകിയാലും ഇല്ലാതാകുമോ ചരണം പര ധന നാരീമണുലനു ദൂരി പര നിന്ദല പര ഹിംസല മീരി ധരനു വെലയു ശ്രീ രാമുനി കോരി ത്യാഗരാജു തെലുസുകൊന്ന രാമ അന്യന്റെ ധനത്തെയും സ്ത്രീകളെയും വേണ്ടെന്നുവയ്ക്കുന്നതും മറ്റുള്ളവരുടെ നിന്ദയെ മറികടക്കുന്നതും മറ്റുള്ളവർക്ക് ഉപദ്രവമാകാതിരിക്കുന്നതും ഈ ഭൂമിയിൽ തിളക്കമാർന്ന ശ്രീരാമനെ തേടുന്നതും ശ്രീരാമനെ ധ്യാനിക്കുന്നതുമാണ് ഗംഗയിലെ വിശുദ്ധമായ സ്നാനം എന്നത് ത്യാഗരാജൻ മനസ്സിലാക്കി അവലംബം പുറത്തേക്കുള്ള കണ്ണികൾ ടി എം കൃഷ്ണയുടെ ആലാപനം
ധ്രുവ (രാഷ്ട്രകൂട രാജാവ്) ഇംഗ്ലീഷ് വിലാസം https://ml.wikipedia.org/wiki/Dhruva_Dharavarsha
രാഷ്ട്രകൂടരാജവംശത്തിലെ പ്രധാനിയായ ഭരണാധികാരിയായിരുന്നു ധ്രുവ അഥവാ ധ്രുവ ധരാവർഷ .
ഇദ്ദേഹത്തിന്റെ കാലത്ത് രാഷ്ട്രകൂട ശക്തി ഉത്തരേന്ത്യയിലേക്കും വ്യാപിച്ചു.
ഇദ്ദേഹം വിന്ധ്യ പർവ്വതം കടന്നു ഗുർജ്ജര രാജാവിനെ പരാജയപ്പെടുത്തി.
സൂര്യനാഥ കാമത്തിന്റെ അഭിപ്രായത്തിൽ ധ്രുവയുടെ ഭരണകാലം 780–793 CE ആണെന്നു കാണാം.
എങ്കിലും 793 വരെ ഇദ്ദേഹം രാജ്യഭരണം നിർവ്വഹിച്ചു എന്ന് ഉറപ്പാക്കാം.
ധ്രുപദ് ഇംഗ്ലീഷ് വിലാസം https://ml.wikipedia.org/wiki/Dhrupad
ധ്രുപദ് ഹിന്ദുസ്താനി സംഗീതത്തിൽ പരമ്പരാഗതമായി പാടിവരുന്ന സംഗീത രൂപമാണ്. 'ധ്രുവ' എന്ന വാക്കിൽ നിന്നുത്ഭവിച്ച സംസ്കൃതനാമമാണിത്.
ധ്രുപദ് പൗരാണികവുമാണ്.
ധ്രുവ്പദ് എന്നും ഇതിനെ വിളിക്കുന്നു.
ധ്രുവ്പദിന്റെ ആവിഷ്കാരത്തെക്കുറിച്ച് ആധികാരികമായ രേഖകളൊന്നുമില്ലെങ്കിലും അതിന്റെ പ്രാരംഭം 15-ാം നൂറ്റാണ്ടിൽ ഗ്വാളിയോർ മാൻതോമർന്റെ (മാൻസിംഗ് തോമർ 1486-1576) കാലത്താണെന്ന് ഹിന്ദുസ്താനി സംഗീതവിദ്വാന്മാർ അഭിപ്രായപ്പെടുന്നു.
ഹിന്ദു സംസ്കൃത ഗ്രന്ഥമായ നാട്യശാസ്ത്രത്തിൽ (~200 BCE – 200 CE) ഇതിനെക്കുറിച്ച് സൂചിപ്പിച്ചിട്ടുണ്ട്.
മറ്റൊരു പുരാണ സംസ്കൃത ഗ്രന്ഥമായ ശ്രീമദ്ഭാഗവതത്തിലും ഇതിനെക്കുറിച്ച് വിവരണമുണ്ട്.
കർക്കശമായ നിയമങ്ങളിൽ ഒതുങ്ങിയ സംഗീതമായതുകൊണ്ട് അത് മറ്റു സംഗീതരൂപങ്ങളെപ്പോലെ അനായാസമായി കൈകാര്യം ചെയ്യാൻ സാധിക്കുന്നതല്ല.
ഇതുതന്നെയാവണം ഈ സംഗീതശൈലിയുടെ ക്ഷയത്തിന് കാരണമെന്ന് വിദ്വാന്മാർ കരുതുന്നു.
സാമ്രാട്ട് അക്ബറിന്റെ (1556-1605) ഭരണകാലത്ത് അദ്ദേഹത്തിന്റെ സംഗീതസദസ്സിൽ അംഗങ്ങളായിരുന്ന ധ്രുവ്പദ് ഗായകരെ കലാവന്ത് എന്നായിരുന്നു സംബോധന ചെയ്തിരുന്നത്.
ധ്രുപദ് ഗാനരചനകളിൽ സ്ഥായി , അന്തര , സഞ്ചാരി , ആഭോഗി എന്നീ അംഗങ്ങളുണ്ട്.
എന്നാൽ ഇന്ന് പാടിവരുന്ന ദ്രുപദിൽ സ്ഥായി, അന്തര എന്നീ രണ്ടുവിഭാഗങ്ങൾ മാത്രമാണുള്ളത്.
ധ്രുപദ് രചനകളിൽ അധികവും ബ്രജ് ഭാഷയിലുള്ളതാണ്.
എന്നാൽ മറ്റു ഭാഷകളാായ ഹിന്ദി , ഉറുദു ഭാഷകളിലും ഈ സംഗീതരൂപങ്ങളുണ്ട്.
രാഗശുദ്ധിയും ലയശുദ്ധിയുമാണ് ഇതിന്റെ പ്രത്യേകതകൾ.
ഖ്യാലിലെന്നപോലെ (ഖയാൽ) എല്ലാരംഗങ്ങളിലും ഈ രചനകൾ പ്രയോഗത്തിലില്ല.
കൂടാതെ ഖ്യാൽ രചനകളിൽ പ്രത്യക്ഷപ്പെടുന്നു.
ഖട്കാ , താൻ തുടങ്ങിയവ ഇതിൽ പ്രയോഗിക്കുക പതിവില്ല.
എന്നാൽ ഇതിലുടനീളം ഗമകവിശേഷങ്ങളും മീംഡും പ്രയോഗിക്കുന്നു.
ധ്രുപദ് അവതരിപ്പിക്കുന്നതിനുമുമ്പ് ഗായകൻ തോം തോം എന്നീ ശബ്ദങ്ങളിലൂടെ ഒരു നിശ്ചിതകാലപ്രമാണത്തോടുകൂടി ദീർഘലാപനം ചെയ്യുന്നു.
ആലാപനശേഷം പഖാവജ് (മൃദംഗം)ന്റെ അകമ്പടിയോടെ ധ്രുപദ് അവതരിപ്പിക്കുന്നു.
ധ്രുപദിൽ പഖാവജിന്റെ അകമ്പടിയോടുള്ള ലയസംബന്ധമായ(ലയകാരി) പ്രകടനങ്ങൾ മനോഹരങ്ങളാണ്.
ധ്രുപദിൽ ഇഷ്ടദേവതകളെക്കുറിച്ചുള്ള ഭക്തിരസപ്രധാനങ്ങളായ വർണ്ണനകളായിരിക്കും അധികമുണ്ടായിരിക്കുക.
സാഹിത്യപരമായ ഉള്ളടക്കത്തേക്കാൾ സംഗീതപരമായ ഉള്ളടക്കത്തിനാണ് ഇതിൽ പ്രാധാന്യം കല്പിക്കുന്നത്.
ധ്രുപദിൽ വിവിധ ഘരാനകളെ അഥവാ ശൈലികളെ വാണി എന്നാണ് വിശേഷിപ്പിക്കുന്നത്.
ധ്യാനബുദ്ധപ്രതിമ (അമരാവതി)
ഇന്ത്യയിലെ ആന്ധ്രാപ്രദേശിലെ അമരാവതിയിൽ സ്ഥിതി ചെയ്യുന്ന ഗൗതമ ബുദ്ധന്റെ പ്രതിമയാണ് ധ്യാനബുദ്ധൻ .
2015-ൽ പൂർത്തിയായ ഈ പ്രതിമക്ക് 125 ft (38 m) ഉയരമുണ്ട്.
അമരാവതിയിൽ കൃഷ്ണ നദിയുടെ തീരത്ത് 4.5 ഏക്കർ സ്ഥലത്ത് സ്ഥിതി ചെയ്യുന്നു.
ബിസി 200 മുതൽ എ ഡി 200 വരെ ഈ പ്രദേശത്ത് അഭിവൃദ്ധി പ്രാപിച്ച അമരാവതി സ്കൂൾ ഓഫ് ആർട്ടിൽ നിന്നുള്ള ശിൽപങ്ങളുടെ ആധുനിക പുനർനിർമ്മാണങ്ങളാൽ ഇത് അലങ്കരിക്കപ്പെട്ടിരിക്കുന്നു.
ചരിത്രം ധ്യാന ബുദ്ധ പ്രതിമയിലെ മഹാചൈത്യ കല
അമരാവതിയുടെയും സമീപത്തുള്ള ധരണിക്കോട്ടയുടെയും രേഖപ്പെടുത്തപ്പെട്ട ചരിത്രം ബിസി അഞ്ചാം നൂറ്റാണ്ടിലേതാണ്.
ബിസി മൂന്നാം നൂറ്റാണ്ട് മുതൽ എ ഡി മൂന്നാം നൂറ്റാണ്ട് വരെ ഭരിച്ച സാതവാഹനരുടെ തലസ്ഥാനമായിരുന്നു ഇത്.
അമരാവതി നഗരത്തിലെ ഏറ്റവും പ്രധാനപ്പെട്ട ചരിത്ര സ്മാരകം മഹാചൈത്യയാണ് .
ഓൾഡ് മ്യൂസിയം എന്നറിയപ്പെടുന്ന ഒരു സൈറ്റ് മ്യൂസിയം പരിപാലിക്കുന്ന ആർക്കിയോളജിക്കൽ സർവേ ഓഫ് ഇന്ത്യയുടെ സംരക്ഷണത്തിലാണ് ഇത്.
2002-ൽ ആന്ധ്രാപ്രദേശിലെ ഗുണ്ടൂർ ജില്ലയിൽ സാമൂഹ്യക്ഷേമ വകുപ്പ് ഡെപ്യൂട്ടി ഡയറക്ടറായി സേവനമനുഷ്ഠിച്ച ആർ.മല്ലികാർജുന റാവുവാണ് പദ്ധതി വിഭാവനം ചെയ്തത്.
ബിസി 200 മുതൽ എഡി 200 വരെ പ്രദേശത്ത് തഴച്ചുവളർന്ന അമരാവതി സ്കൂൾ ഓഫ് ആർട്ടിന്റെ മഹത്വം മല്ലികാർജുന റാവുവിന് പ്രചോദനമായി.
ഗുണ്ടൂർ ജില്ലാ ഭരണകൂടം 4.5 ഏക്കർ സ്ഥലം നൽകി, 2003-04 ൽ നിർമ്മാണ പ്രവർത്തനങ്ങൾ ആരംഭിച്ചു.
ആന്ധ്രാപ്രദേശ് സംസ്ഥാന സർക്കാർ, ഗുണ്ടൂർ ജില്ലാ ഭരണകൂടം, ദലൈലാമ , ടൂറിസം വകുപ്പ്, കാലചക്ര സംഘാടകരായ നോർബുലിങ്ക, കൂടാതെ മല്ലികാർജുന റാവു വരച്ച ആശംസാ കാർഡുകളുടെയും പെയിന്റിംഗുകളുടെയും വിൽപ്പന എന്നിവയിൽ നിന്നാണ് പദ്ധതിക്ക് പണം നൽകിയത്.
2007ൽ ടൂറിസം വകുപ്പ് പദ്ധതി ഏറ്റെടുത്തു.
2015-ൽ നിർമ്മാണം പൂർത്തിയായി.
സ്ഥാനവും ഘടനയും അമരാവതി ആന്ധ്രപ്രദേശ്
125 ft (38 m) ലെ ധ്യാനബുദ്ധ പ്രതിമ അമരാവതിയിൽ സ്ഥിതി ചെയ്യുന്നു.
കൃഷ്ണ നദിയുടെ തീരത്ത് 4.5 acres (1.8 ha) ) ഒരു താമര പന്തലിൽ എട്ട് തൂണുകളോടേ സ്ഥിതി ചെയ്യുന്നു .
ഘടനയും പ്രാധാന്യവും അമരാവതി ആന്ധ്രപ്രദേശ്
പ്രതിമ 2003-ൽ കമ്മീഷൻ ചെയ്യുകയും 2015 ൽ പൂർത്തിയാക്കുകയും ചെയ്തു.
മോക്ഷം നേടാനുള്ള ബുദ്ധന്റെ എട്ട് മടക്ക പാതയെ പ്രതീകപ്പെടുത്തുന്ന എട്ട് തൂണുകളാൽ താങ്ങിനിർത്തിയ കൂറ്റൻ താമര പന്തലിലാണ് പ്രതിമ നിലകൊള്ളുന്നത്.
ശ്രേഷ്ഠസത്യങ്ങൾ ചിത്രീകരിക്കുന്ന നാല് മേഖലകളായും ജീവിതത്തിന്റെ ഘട്ടങ്ങൾക്കായി അഞ്ച് അയക സ്തംഭങ്ങളായും ഈ പ്രദേശം തിരിച്ചിരിക്കുന്നു.
2018-ൽ പൊതുജനങ്ങൾക്കായി തുറന്നുകൊടുക്കുമെന്ന് പറയപ്പെടുന്ന പ്രതിമയുടെ മുൻവശത്തുള്ള തീം പാർക്ക് ആന്ധ്രപ്രദേശ് ടൂറിസം പ്രമോഷൻ കൗൺസിൽ പൂർത്തിയാക്കാൻ പോകുന്നു .
ബുദ്ധമത പ്രാധാന്യമുള്ള രംഗങ്ങൾ ചിത്രീകരിക്കുന്ന അമരാവതി കലയുടെ ശിൽപങ്ങൾ ഉൾക്കൊള്ളുന്ന മൂന്ന് പാളികളുള്ള ഒരു മ്യൂസിയം പ്രതിമയ്ക്ക് ഉണ്ട്, അമരാവതി മഹാചൈത്യ സ്തൂപത്തിൽ നിന്നുള്ള യഥാർത്ഥ റിലീഫുകളുടെ ഏറ്റവും ആധുനിക പകർപ്പുകൾ ഇപ്പോൾ ഇന്ത്യയിലും ലോകമെമ്പാടുമുള്ള മ്യൂസിയങ്ങളിൽ ഉണ്ട്.
ഇതും കാണുക Dhyana Buddha Statue എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഏറ്റവും ഉയരമുള്ള പ്രതിമകളുടെ പട്ടിക പ്രതിമകളുടെ പട്ടിക പരാമർശം
ഫലകം:Amaravati topics
ധ്യാൻ ചന്ദ് പുരസ്കാരം ഇംഗ്ലീഷ് വിലാസം https://ml.wikipedia.org/wiki/Dhyan_Chand_Award
ഇന്ത്യയിലെ കായികരംഗത്തെ സമഗ്ര സംഭാവനക്കുള്ള കേന്ദ്ര ഗവർമെന്റിന്റെ പരമോന്നത പുരസ്കാരമാണ് ധ്യാൻ ചന്ദ് പുരസ്കാരം .
ഭാരതം കണ്ട മികച്ച ഹോക്കി കളിക്കാരനായ ധ്യാൻ ചന്ദിന്റെ പേരിൽ നൽകുന്ന ഈ ആജീവനാന്ത പുരസ്കാരത്തിൽ മെഡലും പ്രശസ്തിപത്രവും 5,00,000 രൂപയുടെ കാഷ് അവാർഡും ഉൾപ്പെടുന്നു.
2002ലാണ് ഈ പുരസ്കാരം ഏർപ്പെടുത്തിയത് .
സാധാരണ ഒരു വർഷത്തിൽ മൂന്നു പേർക്കാണ് ധ്യാൻ ചന്ദ് പുരസ്കാരം നൽകാറുള്ളത്.
എന്നാൽ ഒളിമ്പിക്സ് പ്രമാണിച്ച് 2012ൽ നാലുപേർക്ക് ഈ പുരസ്കാരം നൽകി.
വിജയികളുടെ പട്ടിക ക്രമനം.
വിജയി വർഷം കായിക ഇനം 1.
അപർണ ഘോഷ് 2002 ബാസ്ക്കറ്റ്ബോൾ 2.
അശോക്‌ ദിവാൻ 2002 ഹോക്കി 3.
ഷഹുരാജ് ബിരാജ്ദർ 2002 ബോക്സിങ് 4.
ചാൾസ് കോർണെലിയസ് 2003 ഹോക്കി 5.
ധരം സിങ് മൻ 2003 ഹോക്കി 6.
ഓം പ്രകാശ് 2003 വോളീബോൾ 7.
റാം കുമാർ 2003 ബാസ്ക്കറ്റ്ബോൾ 8.
സ്മിത യാദവ് 2003 തുഴച്ചിൽ 9.
ഹർദയാൽ സിങ് 2004 ഹോക്കി 10.
ലഭ് സിങ് 2004 അത്‌ലെറ്റിക്സ് 11.
മഹെന്ദലെ പരശുരാം 2004 അത്‌ലെറ്റിക്സ് 12.
മനോജ്‌ കോത്താരി 2005 ബില്ല്യാഡ്സ് സ്നൂക്കർ 13.
മാരുതി മാനേ 2005 ഗുസ്തി 14.
രാജിന്ദർ സിങ് 2005 ഹോക്കി 15.
ഹരിശ്ചന്ദ്ര ബിരാജ്ദർ 2006 ഗുസ്തി 16.
നന്ദി സിങ് 2006 ഹോക്കി 17.
ഉദയ് പ്രഭു 2006 അത്‌ലെറ്റിക്സ് 18.
രാജേന്ദ്ര സിങ് 2007 ഗുസ്തി 19.
ഷംഷീർ സിങ് 2007 കബഡി 20.
വരിന്ദർ സിങ് 2007 ഹോക്കി 21.
ഗ്യാൻ സിങ് 2008 ഗുസ്തി 22.
ഹകം സിങ് 2008 അത്‌ലെറ്റിക്സ് 23.
മുഖ്ബൈൻ സിങ് 2008 ഹോക്കി 24.
ഇഷാർ സിങ് ഡിയോൾ 2009 അത്‌ലെറ്റിക്സ് 25.
സത്ഭീർ സിങ് ദഹ്യ 2009 ഗുസ്തി 26.
സതിഷ് പിള്ള 2010 അത്‌ലെറ്റിക്സ് 27.
അനിത ചാനു 2010 ഭാരോദ്വഹനം 28.
കുൽദീപ് സിങ് 2010 ഗുസ്തി 29.
ശബ്ബിർ അലി 2011 ഫുട്ബോൾ 30.
സുശീൽ കോലി 2011 നീന്തൽ മത്സരം 31.
രാജ്‌കുമാർ 2011 ഗുസ്തി 32.
ജഗ് രാജ് സിങ് മൻ 2012 അത്‌ലെറ്റിക്സ് 33.
ഗുന്ദീപ് കുമാർ 2012 ഹോക്കി 34.
വിനോദ് കുമാർ 2012 ഗുസ്തി 35.
സുഖ്ബീർ സിങ് തോകാസ് 2012 പാര-സ്പോർട്സ് 36.
Mary D'souza Sequeira 2013 Athletics 37.
Syed Ali 2013 Hockey 38.
Anil Mann (Old) 2013 Wrestling 39.
Girraj Singh 2013 Para-Sports 40.
Gurmail Singh 2014 Hockey 41.
K.P.Thakkar 2014 Swimming-Diving 42.
Zeeshan Ali 2014 Tennis 43.
Satti Geetha 2015 അത്‌ലെറ്റിക്സ് 44.
Sylvanus Dung Dung 2015 ഹോക്കി 45.
Rajendra Pralhad Shelke 2015 റോയിങ് അവലംബം പുരസ്കാരജേതാക്കൾ 2015
ധ്യാൻ സിങ് ഇംഗ്ലീഷ് വിലാസം https://ml.wikipedia.org/wiki/Dhian_singh
ദോഗ്രി ഭാഷയിലെഴുതുന്ന കവിയാണ് ധ്യാൻ സിങ് .  'പാർച്ചമേൻ ദി ലോ' എന്ന കാവ്യ സമാഹാരം 2015 ൽ കേന്ദ്ര സാഹിത്യ അക്കാദമി പുരസ്കാരത്തിന് അർഹമായി.
ജമ്മു സർവകലാശാലയിൽ നിന്നും ചരിത്രത്തിലും രാഷ്ട്രമീമാംസയിലും ബിരുദാനന്ദര ബിരുദം നേടി.
ജില്ലാ വിദ്യാഭ്യാസ ഓഫീസറായി സർക്കാർ സർവീസിൽ നിന്നും വിരമിച്ചു.
കവിതാ സമാഹാരങ്ങൾ 'ഫിൽഹാൽ' 'സിൽസില' 'ഫരിഷ്ത' 'പാർച്ചമേൻ ദി ലോ' പുരസ്കാരങ്ങൾ കേന്ദ്ര സാഹിത്യ അക്കാദമി പുരസ്കാരം (2015) അവലംബം ↑ {{ cite web }} : External link in | website= ( help )
ഫിർദോസി Ferdowsi Ferdowsi
പേർഷ്യൻ മഹാകവിയായിരുന്നു അബു ഐ-ക്വസിം ഫിർദോസി തുസി എന്ന ഫിർദോസി .
ഒരു കവി എഴുതിയ ലോകത്തിലെ ഏറ്റവും വലിയ ഇതിഹാസ കാവ്യമായ ഷാനാമയുടെ കർത്താവാണ്‌ ഇദ്ദേഹം.
രാജാക്കന്മാരുടെ പുസ്തകം എന്നാണ്‌ ഷാനാമയുടെ അർഥം.
മഹത്തായ ഇറാൻ സാമ്രാജ്യത്തിന്റെ ദേശീയ ഇതിഹാസ കാവ്യമാണിത്.
പേർഷ്യൻ സാഹിത്യത്തിലെ ഏറ്റവും സ്വധീനം ചെലുത്തിയ വ്യക്തിയാണദ്ദേഹം .
വാക്കുകളുടെ തമ്പുരാൻ എന്നും പേർഷ്യൻ ഭാഷയുടെ രക്ഷകൻ എന്നും ഇദ്ദേഹത്തെ വിശേഷിപ്പിക്കുന്നു .
940ൽ സമനിദ് സാമ്രാജ്യത്തിലെ ഖൊരാസൻ പ്രവശ്യയിലെ തുസ് നഗരത്തിൽ ഇറാനിയൻ ഭൂ പ്രഭു കുടുംബത്തിലാണ്‌ ഇദ്ദേഹത്തിന്റെ ജനനം.
ഈ സ്ഥലം ഇന്ന് വടക്ക്-കിഴക്ക് ഇറാനിലെ റശവി ഖൊരസൻ പ്രവശ്യയിലാണ്‌ .
ഫിർദോസിയുടെ ആദ്യകാല ജീവിതത്തെ പറ്റി വളരെ കുറചു മാത്രമെ വിവരങ്ങൽ ലഭ്യമായിട്ടുള്ളു.
ഇദ്ദേഹത്തിന്റെ ഭാര്യ താരത്മ്യേന പഠിപ്പുണ്ടായിരുന്നു.
ഇദ്ദേഹത്തിന്റെ മകൻ 37 ആം വയസ്സിൽ മരണപ്പെട്ടു.
അതിൽ ദുഖിതനായ കവി ഒരു വിലാപ കാവ്യം എഴുതുകയും അത് ഷാനാമയിൽ ഉൽപ്പെടുത്തുകായും ചെയ്തിട്ടുണ്ട് .
ഇദ്ദേഹത്തിന്റെ ആദ്യ കാല രചനകൾ കാലത്തെ അതിജീവിചില്ല.977ൽ ഇദ്ദേഹം ഷാനാമയുടെ രചനകൾ ആരംഭിച്ചു.
സമനിദിലെ രാജാവായ മൻസൂറിന്റെ സഹായങ്ങളും ഇദ്ദേഹത്തിനു ലഭിച്ചു കൊണ്ടിരുന്നു.994ല്ഷാനാമയുടെ ആദ്യ രുപം പൂർത്തിയായി.990ൽ തുർക്കിഷ് ഖസ്നവിദ് സമനിദിലേക്ക് അധികാരം പിടിച്ചെടുക്കുകയും ചെയ്തു.
ഈ സമയവും ഫിർദോസി തന്റെ രചനകൾ തുടർന്നുകൊണ്ടിരുന്നു.
പിന്നേടുള്ള രചനകളിൽ ഖസ്നവിദിലെ സുൽത്താനായ മഹ്മൂദിനെ പുകഴിയ ഭാഗങ്ങളായിരുന്നു.
പുതിയ ഭരണാധികാരിയും സഹായങ്ങൾ ചെയ്തു കൊണ്ടിരുന്നു.
മഹ്മൂദ് സമനിദിലെ കഥകളേക്കാൾ ഇറാനിയൻ ചരിത്രത്തിനോടായിരുന്നു താല്പര്യം .
ഷാനാമയുടെ അവസാന ഭാഗങ്ങളിൽ ഫിദൗസിയുടെ മാറിമറിഞ്ഞ മാനസികവസ്ഥ തെളിഞ്ഞു കാണാം ചില അവസരങ്ങളിൽ അദ്ദേഹം തന്റെ വാർധക്യ പറ്റിയും ദാരിദ്ര്യത്തെ പറ്റിയും അസുഖത്തേ പറ്റിയും മകന്റെ മരണത്തേ പ്റ്റിയും പരാതി പറയുകയും ചെയ്യുംബോൾ മറ്റ് അവസരങ്ങളിൽ സന്തോഷവാനായും കാണപ്പെടുന്നു.
ഫിർദോസി അവസാനം 1010 മാർച്ച് 8നു തന്റെ ഇതിഹാസം പൂർത്തിയാക്കി .
ഇതിന്റെ സമ്മാനമായി സുൽത്താൻ മഹ്മൂദ് 60000 സ്വർണ്ണനാണയങ്ങൾ ഇദ്ദേഹത്തിനു നല്കി.
അദ്ദേഹത്തിന്റെ അവസാനകാലത്തേ പറ്റി വിവരങ്ങളൊന്നും ലഭ്യമല്ല.
ഫിർദോസിയുടെ ശവശരീരം തുസിലെ തന്റെ ഉദ്യാനത്തിൻ സംസ്ക്കരിചു.
ഈ ശവകല്ലറ കാലപഴക്കത്തിൽ ജീർണിക്കുകയും 1928-1934 കാലഘട്ടത്തിൽ ഇറാനിലെ സൊസൈറ്റി ഫോർ ദി നാഷണൽ ഹെറിറ്റേജ് സംഘടന റീസ ഷയുടെ ഉത്തരവ് പ്രകാരം പുതുക്കി പണിതു .
അവലംബം {{ cite book }} :  CS1 maint: location missing publisher ( link ) {{ cite book }} :  CS1 maint: location missing publisher ( link ) Waghmar, Burzine and Sharma, Sunil (2016).
Firdawsi: a Scholium.
In Sunil Sharma and Burzine Waghmar, eds.
Firdawsii Millennium Indicum: Proceedings of the Shahnama Millenary Seminar, K R Cama Oriental Institute, Mumbai, 8-9 January, 2011 , pp 7-18.
Mumbai: K. R. Cama Oriental Institute, ISBN 978-93-81324-10-3 .
പുറത്തേക്കുള്ള കണ്ണികൾ Ferdowsi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Firdawsi എന്ന വ്യക്തിയുടെ രചനകൾ പ്രോജക്ട് ഗുട്ടൻബർഗിൽനിന്ന് Works by or about ഫിർദോസി at Internet Archive Khosrow Nāghed, In the Workshop of Thought and Imagination of the Master of Tūs (Dar Kargāh-e Andisheh va Khiāl-e Ostād-e Tūs) Archived 2013-09-11 at the Wayback Machine .
, in Persian, Radio Zamāneh, 5 August 2008.
Ferdowsi: Poems Ferdowsi's poems in English Iraj Bashiri, The Shahname of Firdowsi Ferdowsi Museum photos Archived 2011-07-20 at the Wayback Machine .
Ferdowsi Tomb photos A king's book of kings: the Shah-nameh of Shah Tahmasp , an exhibition catalog from The Metropolitan Museum of Art (fully available online as PDF) Ferdowsi Quotes Archived 2015-04-17 at the Wayback Machine .
↑ ↑ 1 2 Davis 2006 , പുറം.
xviii 1 2 ↑ ↑
ഫീ ഗാബതിശ്ശ്വയാത്വീൻ
പ്രമുഖ അറബി സാഹിത്യകാരൻ കാമിൽ കീലാനിയുടെ (1897 – 1959) പ്രശസ്തമായ ഒരു ബാലസാഹിത്യ കൃതിയാണു് ഫീ ഗാബതിശ്ശ്വയാത്വീൻ .
ചെകുത്താൻ കാട് എന്നാണു് ഈ വാക്കിന്റെ അർത്ഥം.
ഭാരതീയ ഇതിഹാസങ്ങളിൽ പ്രാധാന്യമർഹിക്കുന്ന രാമായണ കഥ കുട്ടികൾക്ക് ഉൾക്കൊള്ളാൻ പാകത്തിൽ, ലളിത ഭാഷയിൽ അറബിയിലവതരിപ്പിക്കുകയാണു് കീലാനി ഈ ഗ്രന്ഥത്തിൽ.
മൂല കൃതിയിൽ നിന്നുള്ള മാറ്റങ്ങൾ
ഇരുനൂറോളം ബാലസാഹിത്യങ്ങളുടെ രചയിതാവും പരിഭാഷകനുമായ കീലാനി, തന്റെ ഓരോ കൃതിയും കുട്ടികൾക്ക് പ്രയോജനപ്രദവും, ജീവിത മാർഗ്ഗത്തിലെ പ്രതിസന്ധികളെയും പ്രതിബന്ധങ്ങളെയും തരണം ചെയ്തു മുന്നോട്ട് നീങ്ങാനുള്ള പ്രചോദനവുമാകണമെന്ന നിർബന്ധക്കാരനാണു്.
അതിനാൽ തന്നെ, രാമായണ കഥയെയും ആ രൂപത്തിലാണദ്ദേഹം അവതരിപ്പിക്കുന്നത്.
മൂലകഥയിൽ നിന്നും ഈ കൃതി വളരെ വ്യത്യസ്തത പുലർത്തുന്നത് അത് കൊണ്ടാണു്.
ചില ഉദാഹരണങ്ങൾ: രാവണനെ കൊന്ന് സീതയെ വീണ്ടെടുത്ത്, ദീർഘകാലം പ്രജാതല്പരനായൊരു ഭരണാധികാരിയായി രാമൻ രാജ്യം ഭരിക്കുന്നതോടെ ഇതിലെ കഥയവസാനിക്കുന്നു.
ഗർഭിണിയായ സീതയെ കാട്ടിലെറിയുന്ന ഭാഗമൊന്നും ഇതിലില്ല.
സീതയെ കുറിച്ച രാമന്റെ സംശയം, കുത്തു വാക്ക്, സീതയുടെ അഗ്നിപ്രവേശം എന്നിവ ഈ കൃതിയിലില്ല.
ഈ രാമായണകഥ പ്രകാരം, സുഗ്രീവനാണ് കിസ്കിന്ദിയുടെ യഥാർത്ഥ രാജാവ്.
പക്ഷെ, സഹോദരൻ ബാലി തന്നെ സ്ഥാനഭൃഷ്ടനാക്കാൻ ശ്രമം നടത്തിയപ്പോൾ മനോബലം നഷ്ടപ്പെട്ട അദ്ദേഹം സിംഹാസനം ഉപേക്ഷിക്കുകയായിരുന്നു.
ഇവിടെ, ബാലിയെ കൊന്ന് രാജ്യം യഥാർത്ഥ ഭരണാധികാരിക്ക് ഏല്പിക്കുകയാൺ രാമൻ ചെയ്തത്.
ശൂർപണകയെന്ന കഥാപാത്രം തന്നെ ഈ കഥയിലില്ല.
മാരീചനെ കൊന്ന രാമൻ നിലവിളിക്കുന്നത് കേട്ട സീത അദ്ദേഹത്തെ രക്ഷപ്പെടുത്താനായി, ‘ നീ ഭീരുവാണോ?’
എന്നു ചോദിച്ചു ലക്ഷ്മണനെ പ്രകോപിപ്പിക്കുകയാൺ ചെയ്തത്.
ഇത് സഹിക്കാനാകാതെ ലക്ഷ്മണൻ ഓടുകയായിരുന്നു.
ലക്ഷ്മണൻ തന്റെ ശരീരം കൊതിക്കുന്നുണ്ടോ എന്ന സംശയമൊന്നും സീതയിലുണ്ടയിരുന്നില്ല .
അങ്ങനെ, മാതൃകാ പുരുഷനായൊരു രാജാവിനെയാൺ രാമനിലൂടെ കീലാനി അവതരിപ്പിക്കുന്നത്.
ഗവേഷകർ കണ്ടെത്തുന്നു
അരനൂറ്റാണ്ട് മുമ്പെഴുതപ്പെട്ട ഈ അറബിരാമായണം , രാമായണ ഗവേഷകരുടെ ശ്രദ്ധയിപ്പെടുന്നത് ഈയിടെ മാത്രമാണെന്നത് അത്ഭുതകരം തന്നെ.
കാൽ നൂറ്റാണ്ടു മുമ്പ് തന്നെ, ഇതിന്റെ മലയാള പരിഭാഷയും പുരത്തുവന്നുവെന്നത് ശ്രദ്ധേയമാൺ.
അവലംബം {{ cite news }} : Check date values in: | date= ( help ) ; Cite has empty unknown parameter: | 8= ( help )
ഫീ ളിലാലിൽ ഖുർആൻ
ഈജിപ്ഷ്യൻ മുസ്‌ലിം പണ്ഡിതനായിരുന്ന സയ്യിദ് ഖുത്ബ് 1951-1965 കാലയളവിൽ രചിച്ച ഖുർആൻ വ്യാഖ്യാനമാണ് ഫീ ളിലാലിൽ ഖുർആൻ ( അറബി : في ظِلالِ القرآن ‬ , lit. In the Shade of the Qur'an , ഖുർആനിന്റെ തണലിൽ ) 1954 ൽ ഈജിപ്ഷ്യൻ സ്വേച്ഛാധിപതി ഗമാൽ അബ്ദുൽ നാസറിനെതിരെയുണ്ടായ വധശ്രമത്തിൽ പങ്കുണ്ടെന്നാരോപിക്കപ്പെട്ട് ജയിലിൽ ആയിരുന്നപ്പോളാണ് ഇതിന്റെ ഭൂരിഭാഗവും എഴുതിയിട്ടുള്ളത്.
30 വാല്യങ്ങളിലായാണ് ഖുർആനിലെ 114 സൂറങ്ങൾക്കുള്ള വ്യാഖ്യാനങ്ങൾ അദ്ദേഹം എഴുതിയിട്ടുള്ളത്.
ഒരു ഇസ്‌ലാമികഭരണസംവിധാനത്തെയും സമൂഹത്തെയും കുറിച്ചുള്ള സയ്യിദ് ഖുത്ബിന്റെ കാഴ്ചപ്പാട് ഈ രചനയിൽ വിശദീകരിക്കപ്പെടുന്നുണ്ട്.
ഖുർആന്റെ ലളിതവും വ്യക്തവുമായ വ്യാഖ്യാനം എന്ന് വിലയിരുത്തപ്പെടുന്ന ഫീ ളിലാലിൽ ഖുർആൻ, അറബ്-മുസ്‌ലിം ലോകത്ത് വലിയ സ്വാധീനം ചെലുത്തുന്നു.
ഖുർആനിലെ 30 ഭാഗങ്ങളുമായി പൊരുത്തപ്പെടുന്ന 30 വാല്യങ്ങളിലായാണ് ഈ കൃതിയുടെ ഘടന.
ഇംഗ്ലീഷ് , ഫ്രഞ്ച് , ജർമ്മൻ , ഉറുദു , ടർക്കിഷ് , ഇന്തോനേഷ്യൻ , പേർഷ്യൻ , മലയാളം , ബംഗാളി തുടങ്ങി നിരവധി ഭാഷകളിലേക്ക് ഇത് വിവർത്തനം ചെയ്യപ്പെട്ടിട്ടുണ്ട്.
ഫീച്ചർ ഇംഗ്ലീഷ് വിലാസം https://ml.wikipedia.org/wiki/Feature_story
തെരെഞ്ഞെടുത്ത ഏതെങ്കിലും ഒരു വിഷയത്തെ കുറിച്ച് ആഴത്തിൽ ചർച്ച ചെയ്യുന്ന ഒരു പത്രപ്രവർത്തക കുറിപ്പിനെ ഫീച്ചർ (ഇംഗ്ലീഷ്:Feature Story) എന്നു പറയാം.
ഫീച്ചർ കഥ,ഫീച്ചർ ലേഖനം എന്നിങ്ങനേയും ഇതറിയപ്പെടുന്നു.
ഒരു വാർത്താ അവതരണത്തിൽ നാം പ്രതീക്ഷിക്കുന്നത് പോലെയുള്ള പെട്ടെന്ന് വിഷയത്തെ അഭിസംബോധന ചെയ്യുന്ന രീതി ഫീച്ചറുകളിൽ കാണാൻ കഴിയില്ല.
അല്പം ദൈർഘ്യമുള്ളതും  എന്നാൽ  വീക്ഷണത്തെ നന്നായി അവതരിപ്പിക്കുന്നതുമായ ശൈലിയാണ് ഫീച്ചറിനുള്ളത്.
പത്ര സപ്ലിമെന്റുകളിലും മാഗസിനുകളിലുമാണ്‌ സാധാരണയായി ഫീച്ചറുകൾ കാണപ്പെടുക ഫീച്ചർ:നിർ‌വചനം
പ്രസിദ്ധീകരിക്കപ്പെട്ട ഒരു ഫീച്ചറും ഒരു വാർത്താവിവരണവും തമ്മിലുള്ള വ്യത്യാസം വേർതിരിച്ചു  മനസ്സിലാക്കാൻ കഴിയും.
ഫീച്ചർ ഒരു വാർത്താവിവരണ ശൈലിയിലും എഴുതാൻ കഴിയും.
എങ്കിലും ഫീച്ചർ കുറേക്കൂടി വിവരണാത്മക ശൈലി സ്വീകരിക്കുന്നു.
ഏറ്റവും പ്രധാനപ്പെട്ട വസ്തുതകൾ നൽകുന്നതിനു പകരം രംഗാവതരണ രീതിപോലുള്ള നറേറ്റീവ് ഹുക്സ് ഉപയോഗിച്ചുകൊണ്ടായിരിക്കും ആദ്യ ഖണ്ഡികയുടെ തുടക്കം .
നിരീക്ഷണാത്മകവും,അന്വേഷണാത്മകവുമായ പൊതു രീതികൾ ഉപയോഗിച്ചുകൊണ്ടാണ്‌ ഫീച്ചറുകൾ തയ്യാറാക്കപ്പെടുന്നതെന്ന് ചില പത്രപ്രവർത്തന-വിദ്യാഭ്യാസ വിദഗ്ദരും പ്രഗല്ഭ ഫീച്ചർ എഴുത്തുകാരും അഭിപ്രായപ്പെടുന്നു .
ഫീച്ചറുകളുടെ വിവിധഗണങ്ങൾ
വിവിധ രീതികളിലുള്ള ഫീച്ചറുകൾ പത്രപ്രവർത്തകനായ ഡേവിഡ് റാൻഡൽ തന്റെ "ദി യൂനിവേഴ്സൽ ജേർണലിസ്റ്റ്" എന്ന ഗ്രന്ഥത്തിൽ വിശദീകരിക്കുന്നു.
അവ ഇവയാണ്‌: "കളർ പീസ്",ഫ്ലൈ ഓൺ ദൈ വാൾ","ബിഹൈൻഡ് ദി സീൻസ്","ഇൻ ഡിസ്‌ഗയ്സ്","ഇന്റർ‌വ്യൂ","പ്രഫൈൽ","ഫാക്റ്റ്ബോക്സ്/ക്രോണോളജി","ബാക്‌ഗ്രൗണ്ടർ","ഫുൾടെക്സ്റ്റ്","മൈ ടെസ്റ്റിമൊണി","അൻലൈസിസ്",വോക്സ് പോപ്","ഒപിനിയൻ പോൾ","റിവ്യൂ" അവലംബം പുറമെനിന്നുള്ള കണ്ണികൾ Winchester Journalism Features Web Project Archived 2010-12-08 at the Wayback Machine .
ഫിർത്ത് നദി
ഫിർത്ത് നദി കാനഡയിലെ യുക്കോണിലെ ഒരു പ്രധാന നദിയാണ്.
ഇത് ഡേവിഡ്‌സൺ പർവതനിരകളുടെ കിഴക്ക് ഭാഗത്ത്നിന്ന് ആരംഭിച്ച് അലാസ്കയിലെ ഗോർഡന് കിഴക്ക് ആർട്ടിക് സമുദ്രത്തിലെ ബ്യൂഫോർട്ട് കടലിലേക്ക് ഒഴുകുന്നു.
ഫീനികോപ്റ്റെറിഫോംസ് ഇംഗ്ലീഷ് വിലാസം https://ml.wikipedia.org/wiki/Phoenicopteriformes
നിലവിലെ അരയന്നങ്ങളും അവയുടെ വംശനാശം സംഭവിച്ച ബന്ധുക്കളും ഉൾപ്പെടുന്ന പക്ഷികളുടെ ഓർഡറാണ് ഫീനിക്കോപ്റ്റെറിഫോംസ്.
1888-ൽ ജർമ്മൻ ശരീരശാസ്ത്രജ്ഞനായ മാക്സ് കാൾ ആന്റൺ ഫോർബ്രിംഗർ ഫീനികോപ്റ്റെറിഫോംസ് എന്ന ക്രമം വിവരിച്ചിരുന്നു.
അതിനും മുന്നെ തന്നെ 1867-ൽ ബ്രിട്ടീഷ് ജീവശാസ്ത്രജ്ഞൻ തോമസ് ഹെൻറി ഹക്സ്ലി പേരു നിർദ്ദേശിച്ചിരുന്നു.
ഫിൽ കോളിൻസ്
ഒരു ബ്രിട്ടീഷ് ഗായകനും ഗാനരചയിതാവും സംഗീത സംവിധായകനും  അഭിനേതാവുമാണ് ഫിലിപ്പ് ഡേവിഡ് ചാൾസ് " ഫിൽ " കോളിൻസ് LVO LVO (ജനനം 30 ജനുവരി 1951) ബ്രിട്ടീഷ് സംഗീത സംഘം ജെനെസിസ് ന്റെ പ്രധാന ഗായകനും ഡ്രമ്മറുമായ ഇദ്ദേഹം ഏകാംഗ കലാകാരൻ എന്ന നിലയിലും പ്രശസ്തനാണ്.
ഇതുവരെ എട്ടു സ്റ്റുഡിയോ ആൽബങ്ങളാണ് കോളിൻസ് പുറത്തിറക്കിയിട്ടുള്ളത്.
ഇതിന്റെ 3.35 കോടി പ്രതികൾ അമേരിക്കയിൽ മാത്രം വിറ്റഴിച്ചപ്പോൾ ലോകമെമ്പാടുമായിട്ടുള്ള വിൽപ്പന 15 കോടിയാണ്.
ഇത് ഇദ്ദേഹത്തെ ഏറ്റവുമധികം ആൽബങ്ങൾ വിറ്റഴിച്ചിട്ടുള്ള കലാകാരന്മാരിൽ ഒരാളായി മാറ്റി.
ഒരു ഏകാംഗ കലാകാരൻ എന്ന നിലയിലും ഒരു സംഗീത സംഘത്തിലെ അംഗമെന്ന  നിലയിലും 10 കോടി ആൽബങ്ങൾ വിറ്റഴിച്ച മൂന്നു കലാകാരിൽ ഒരാളാണിദ്ദേഹം.
മൈക്കൽ ജാക്സൺ , പോൾ മക്കാർട്ട്നി എന്നിവരാണ് മറ്റു രണ്ടു പേർ.
ഏഴ് ഗ്രാമി പുരസ്കാരം , ആറ് ബ്രിട്ട് പുരസ്കാരം രണ്ട് ഗോൾഡൻ ഗ്ലോബ് പുരസ്കാരം , ഒരു ഓസ്കാർ തുടങ്ങി നിരവധി പുരസ്കാരങ്ങൾ ലഭിച്ചിട്ടുണ്ട്.
ഹോളിവുഡ് വാക്ക് ഓഫ് ഹോൾ ഓഫ് ഫെയിം , റോക്ക് ആൻഡ് റോൾ ഹോൾ ഓഫ് ഫെയിം , സോംങ് റൈറ്റേഴ്‌സ് ഹോൾ ഓഫ് ഫെയിം എന്നിവയിൽ പേരു ചേർക്കപ്പെട്ട കോളിൻസിന്റ പ്രകടനങ്ങൾക്കും മറ്റും സമ്മിശ്ര പ്രതികരണമാണ് വിമർശകരിൽ നിന്ന് ലഭിച്ചിട്ടുള്ളത്.
ഫിൽമോർ
ഫിൽമോർ , അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ വെഞ്ചുറ കൗണ്ടി യിലുൾപ്പെട്ടതും സാന്ത ക്ലാര നദീ തടത്തിൽ  സ്ഥിതിചെയ്യുന്നതുമായ ഒരു നഗരമാണ്.
സമ്പന്നവും ഫലഭൂയിഷ്ഠമായ മണ്ണുള്ളതും ഒരു ഒരു കാർഷിക മേഖലയുമായ ഫിൽമോറിന് 1887 ൽ താഴ്‍വരയിലൂടെ സതേൺ പസഫിക് കമ്പനിയുടെ റെയിൽറോഡ് നിർമ്മിക്കപ്പെട്ടപ്പോൾ സ്ഥാപിതമായ  ചരിത്ര പ്രാധാന്യമുള്ള ഒരു നഗരകേന്ദ്രമുണ്ട്.
കമ്പനിയുടെ പസഫിക് സിസ്റ്റത്തിന്റെ മേലധികാരിയായിരുന്ന ജെ.എ. ഫിൽമോറിന്റെ പേര് അവർ ഈ  നഗരത്തിന് നൽകുകയും ചെയ്തു.
2000 ലെ സെൻസസിൽ 13,643 ആയിരുന്ന ഈ നഗരത്തിലെ ജനസംഖ്യ 2010ലെ സെൻസസ് പ്രകാരം 15,002 ആയി വർദ്ധിച്ചിരുന്നു.
1769 ൽ, സ്പാനിഷ് പോർട്ടോള പര്യവേഷണ സംഘമാണ് കാലിഫോർണിയയുടെ ഉൾനാടൻ പ്രദേശങ്ങൾ ദർശിച്ച , ആദ്യ യൂറോപ്യന്മാർ.
അവർ തലേന്നു രാത്രിയിൽ തമ്പടിച്ചിരുന്ന ഇന്നത്തെ റാഞ്ചോ കാമുലോസിനടുത്തുള്ള പാളയത്തിൽനിന്ന് താഴ്‍വരയിലെത്തുകയും ആഗസ്റ്റ് 11 ന് ഫിൽമോററിനു സമീപമുള്ള പ്രദേശത്തു ക്യാമ്പ് ചെയ്യുകയും ചെയ്തു.
ഈ പര്യടനസംഘത്തോടൊപ്പം സഞ്ചരിച്ചിരുന്ന ഒരു ഫ്രാൻസിസ്കൻ മിഷനറിയായ ഫ്രേ ജുവാൻ ക്രെസ്പി, ഈ താഴ്‍വരയ്ക്ക് നേരത്തേ “കാനഡ ഡെ സാന്താ ക്ലാര” എന്നു നാമകരണം ചെയ്തിരുന്നു.
ആ പര്യവേക്ഷണസംഘം ഏകദേശം 9 മുതൽ 10 മൈൽ വരെ സഞ്ചരിച്ച് ഒരു വലിയ തദ്ദേശീയ ഗ്രാമപ്രദേശത്ത് ക്യാമ്പ് ചെയ്തതായും അദ്ദേഹം രേഖപ്പെടുത്തിയിരിക്കുന്നു.1887 ൽ സതേൺ പസഫിക് റെയിൽവേ ലൈനിന്റെ ആഗമനത്തോടെ സ്ഥാപിതമായ ഈ നഗരം  1914 ൽ സംയോജിപ്പക്കപ്പെട്ടു.1985-ൽ സിറ്റി കൗൺസിൽ ഔദ്യോഗിക ഭാഷ ഇംഗ്ലീഷാക്കാൻ വോട്ടുചെയ്തുവെങ്കിലും 1999 ൽ ഈ പ്രമേയം നിരസിക്കപ്പെട്ടു.
പനാമേനിയൻ സ്വർണ്ണത്തവള ഇംഗ്ലീഷ് വിലാസം https://ml.wikipedia.org/wiki/Panamanian_golden_frog
പനാമയിലെ ഒരു തദ്ദേശീയ ഇനം തവളയാണ് പനാമേനിയൻ സ്വർണ്ണത്തവള ( ശാസ്ത്രീയനാമം : Atelopus zeteki ) .
പടിഞ്ഞാറൻ-മധ്യ പനാമയിലെ കോർഡില്ലെറൻ ക്ലൗഡ് ഫോറസ്റ്റിലെ പർവത ചരിവുകളിലൂടെ ഒഴുകുന്ന അരുവികളാണ് ഈ തവളകളുടെ സ്വാഭാവിക ആവാസ വ്യവസ്ഥ.
ഐ.യു.സി.എൻ. ഇവയെ ഗുരുതരമായ വംശനാശഭീഷണി നേരിടുന്ന ഇനമായി അടയാളപ്പെടുത്തുമ്പോൾ 2007 മുതൽക്കുതന്നെ ഇവയുടെ സ്വാഭാവിക ആവാസവ്യവസ്ഥയിൽ വംശനാശം സംഭവിച്ചിരിക്കാമെന്ന് അനുമാനിക്കപ്പെടുന്നു.
പ്രജനനത്തിനായി ഇവയിൽ കുറച്ചു തവളകളെ കൂട്ടിൽ ശേഖരിച്ചിട്ടുണ്ട്.
ഇവയുടെ മറ്റൊരു പൊതുനാമമായ സെറ്റെക്സ് ഗോൾഡൻ ഫ്രോഗി ലെ സെറ്റെക്കി എന്ന വിശേഷണം പ്രാണിപഠനശാസ്ത്രജ്ഞനായ ജെയിംസ് സെറ്റെക്കിനെ അനുസ്മരിപ്പിക്കുന്നു.
പൊതുവായ പേര് ഉണ്ടെങ്കിലും ബുഫോണിഡേ കുടുംബത്തിൽ ഉൾപ്പെടുന്ന പനാമേനിയൻ സ്വർണ്ണത്തവള ഒരു ചൊറിത്തവളയാണ് .
ആറ്റെലോപ്പസ് വേരിയസിന്റെ ഒരു ഉപജാതിയായിട്ടാണ് ഇതിനെ ആദ്യം വിശേഷിപ്പിച്ചിരുന്നതെങ്കിലും ഇപ്പോൾ ഇതിനെ ഒരു പ്രത്യേക ഇനമായി വർഗ്ഗീകരിച്ചിരിക്കുന്നു.
പനാമേനിയൻ സ്വർണ്ണത്തവള പനാമയിലെ ഒരു ദേശീയ ചിഹ്നമാണ്.
ഇവയെ പനാമയിലെ ഏറ്റവും മനോഹരമായ തവളകളിലൊന്നായാണ് കണക്കാക്കപ്പെടുന്നത്.
പെൺതവളകൾക്ക് ആൺതവളകളേക്കാൾ വലുപ്പമുണ്ട്.
ഇവയുടെ ചർമ്മത്തിന്റെ നിറം ഇളം മഞ്ഞ-പച്ച മുതൽ തിളക്കമുള്ള സ്വർണ്ണനിറം വരെയാണ്.
ചില തവളകളിൽ പുറകിലും കാലുകളിലും കറുത്ത പാടുകൾ കാണാറുണ്ട്.
പെൺതവളകൾക്ക് സാധാരണയായി 45 മുതൽ 63 മില്ലീമീറ്റർ വരെ നീളവും 4 മുതൽ 15 ഗ്രാം വരെ ഭാരവും ഉണ്ടാകും.
ആൺതവളകൾക്ക് 35 മുതൽ 48 മില്ലിമീറ്റർ വരെ നീളവും 3 മുതൽ 12 ഗ്രാം വരെ ഭാരവും കാണുന്നു.
പനാമേനിയൻ സ്വർണ്ണത്തവളയിൽ പലതരം വിഷവസ്തുക്കളുണ്ട്.
അതിൽ സ്റ്റിറോയിഡൽ ബുഫാഡിയെനോലൈഡുകൾ , ടെട്രോഡോട്ടോക്സിൻ ഗണത്തിലെ ഗ്വാനിഡിനിയം ആൽക്കലോയിഡുകൾ എന്നിവ ഉൾപ്പെടുന്നു.
അവലംബം പുറത്തേക്കുള്ള കണ്ണികൾ Wikimedia Commons has media related to Atelopus zeteki .
വിക്കിസ്പീഷിസിൽ Atelopus zeteki എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Oakland Zoo St. Louis Zoo National Zoological Park Project Golden Frog Species information Houston Zoo Discover Life website: Atelopus zeteki Discover Life website: Species ID tool Global Amphibian Assessment Atelopus zeteki - Golden Arrow Poison Frog, Golden Frog, Panamanian Golden Frog, Zetek's Golden Frog Panamanian Golden Frog Description Panama Travel Guides and Attractions
പനാവോൺ ദ്വീപ്
പനാവോൺ ദ്വീപുകൾ Panaon Island ഒരു ചെറിയ ദ്വീപിൽപ്പെട്ടതാണ്ട്.
കിഴക്കുഭാഗത്ത് ദിനാഘട്ട് ആണ്.
മിണ്ടനാവോ തെക്കുഭാഗത്താണ്.
തെക്കുപടിഞ്ഞാറു ഭാഗത്ത് മിണ്ടനാവോ കടൽ കിടക്കുന്നു.
പനാമ പേപ്പേർസ് ഇംഗ്ലീഷ് വിലാസം https://ml.wikipedia.org/wiki/Panama_Papers ആരോപണ വിധേയരായ വ്യക്തികൾ ഉൾപ്പെട്ട രാജ്യങ്ങൾ ആരോപണവിധേയർ ഉൾപ്പെട്ട രാജ്യങ്ങൾ യൂറോപ്യൻ യൂണിയൻ
ഒരു ഡസനോളം രാഷ്ട്രത്തലവന്മാരും എഴുപതോളം രാജ്യങ്ങളിലെ 128 ഉന്നത രാഷ്ട്രീയ നേതാക്കളും ലോകമെമ്പാടുമുള്ള നൂറുകണക്കിനു കോടീശ്വരന്മാരും പനാമ ആസ്ഥാനമായുള്ള സ്ഥാപനം മുഖേന അനധികൃത നിക്ഷേപം നടത്തിയെന്ന വെളിപ്പെടുത്തലുകളാണ് പനാമ പേപ്പേർസ് (Panama Papers) എന്ന പേരിൽ അറിയപ്പെടുന്നത്.
നികുതി നിക്ഷപം തുടങ്ങിയവയിൽ ഉപദേശവും മാർഗ്ഗവും നൽകി സഹായിക്കുന്ന പാനമ ആസ്ഥാനമായുള്ള 'മൊസാക് ഫൊൻസേക'യുടെ വിവിധതരം സേവനങ്ങൾ സ്വീകരിച്ച ഒന്നരക്കോടിയോളം കക്ഷികളുടെ വിവരങ്ങൾ ജർമൻ ദിനപത്രം 'സ്വിദ്‌വദ് സെയ്തുങ്ങി'നു ചോർത്തി നൽകിയ അജ്ഞാതനാണു ലോകത്തെ നടുക്കിയ വിവരങ്ങൾ പുറത്തു കൊണ്ടുവന്നത്, എന്നാൽ ഇത് അവർ ഉടനടി പ്രസിദ്ധീകരിക്കുന്നതിനു  പകരം അന്വേഷണാത്മക പത്രപ്രവർത്തകരുടെ രാജ്യാന്തര കൂട്ടായ്മയായ ഇന്റർനാഷണൽ കൺസോർഷ്യം ഓഫ് ഇൻവെസ്റ്റിഗേറ്റീവ് ജേണലിസ്റ്റിനു കൈമാറി, ഇവരുടെ എട്ടുമാസത്തിലേറെ നീണ്ട ഗവേഷണങ്ങൾക്കും പരിശോധനകൾക്കും ശേഷമാണ് ലോകത്തിലെ വിവിധ ഭാഗങ്ങളിലെ മാധ്യമങ്ങളിലൂടെ, ഇന്ത്യയിൽ ഇന്ത്യൻ എക്സ്പ്രസ്, ബ്രിട്ടനിൽ ഗാർഡിയൻ പോലുള്ള പത്രങ്ങൾ വഴി പുറത്തുവിട്ടത്.
ഏതാണ്ട്, ഒരു കോടി, 15 ലക്ഷം രേഖകളാണ് ചോർന്ന് ലഭിച്ചത്, ഇത് ഡിജിറ്റലായി നോക്കിയാൽ ഏതാണ്ട് 2.6 ടെറാബൈറ്റ് വരും, ഇത്രയും വ്യക്തികളുടെ തീർത്തും സ്വകാര്യമായ വിവരങ്ങൾ പോലും ഇതിൽ ഉണ്ടെന്ന് പറയപ്പെടുന്നു.
ഇതിനാലാണ് ജർമ്മൻ പത്രം ഇത് പരിശോധിക്കാൻ ഒരു അന്താരാഷ്ട്ര ഏജൻസിയെ ഏൽപ്പിച്ചത്.
2013 ൽ എഡ്വേർഡ് സ്നോഡൻ വഴി ചോർന്ന എൻഎസ്എ രേഖകളെക്കാൾ വലിയ ഒരു രഹസ്യരേഖ ശേഖരമാണ് പാനമ പേപ്പറുകൾ.
പന്ത്രണ്ട് രാഷ്ട്രത്തലവന്മാർ അടക്കം 140 പ്രമുഖ രാഷ്ട്രീയ നേതാക്കളാണ് ലിസ്റ്റിലുള്ളത്.
റഷ്യൻ പ്രസിഡന്റ് വ്ളാഡിമർ പുട്ടിന്റെ ബിനാമികൾ 200 കോടി യു.എസ് ഡോളർ കൈമാറ്റം ചെയ്‌തു.
പാകിസ്താൻ പ്രധാനമന്ത്രി നവാസ് ഷെരീഫ് , അർജന്റീനയുടെ ഫുട്ബാൾ കളിക്കാരൻ ലയണൽ മെസ്സി , ചൈനീസ് പ്രസിഡന്റ് ഷി ജിൻപിങിന്റെ കുടുംബത്തിന്റെ കമ്പനികൾ, ഐസ്‌ലാന്റ് പ്രധാനമന്ത്രി സിഗ്‌മുന്ദുർ ഡേവിഡ് ഗുൻലൗഗ്സൺ എന്നിവരും ലിസ്റ്റിലുള്ള പ്രമുഖരാണ്.
മെസിക്കും പിതാവിനും പനാമയിൽ മെഗാ സ്‌റ്റാർ എന്റർപ്രൈസസ് ഇൻകോർപറേഷൻസ് എന്ന കമ്പനിയുണ്ട്.
യുവേഫ പ്രസി‌ഡന്റ് മിഷേൽ പ്ലാറ്റിനിക്കും നിക്ഷേപമുണ്ട്.
അമിതാഭ് ബച്ചൻ , ഐശ്വര്യാ റായ് ബച്ചൻ , അനുരാഗ് കെജ്രിവാള്, വിനോദ് അദാനി എന്നിവരാൺ പനാമ പേപ്പറിൽ പേരു വന്ന പ്രമുഖ ഇന്ത്യക്കാർ.
എന്നാല് പനാമ പേപ്പേറ്സ് വഴി പുറ്ത്തുവന്ന അനധികൃതനിക്ഷേപങ്ങളിൽ വളരെ കുറച്ച് അമേരിക്കൻ പേരുകളേ ഉള്ളൂ എന്നതു സംശയമുളവാക്കുന്നതാൺ.
സ്വന്തം രാജ്യത്തെ വരുമാന നികുതി ഒഴിവാക്കാൻ, കമ്പനികളും, വ്യക്തികളും വിദേശരാജ്യങ്ങളിൽ കടലാസ് കമ്പനികളുടെ പേരിൽ അക്കൗണ്ടുകൾ ആരംഭിക്കുകയും പണം നിക്ഷേപിക്കുകയും ചെയ്യുന്നു.
കമ്പനികളെക്കുറിച്ചുള്ള യഥാർത്ഥവിവരങ്ങൾ ഇവിടെ അക്കൗണ്ടുകൾ ആരംഭിക്കുന്നതിനായി നൽകേണ്ടതില്ല.
നികുതികൾ താരതമ്യേന കുറവായിരിക്കും.
ഇത്തരം സേവനങ്ങൾ നൽകുന്ന രാജ്യങ്ങളെ പൊതുവേ നികുതിദായകരുടെ സ്വർഗ്ഗം എന്നു വിശേഷിപ്പിക്കാറുണ്ട്.